*****

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

της 15ης Απριλίου 1983

περί χορηγήσεως απαλλαγής στο Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας, ως προς την εκτέλεση των πιστώσεών του για το οικονομικό έτος 1981

(83/214/ΕΟΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

α) έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδιαίτερα το άρθρο 206β,

β) έχοντας υπόψη τους λογαριασμούς εσόδων και εξόδων του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας για το οικονομικό έτος 1981,

γ) έχοντας υπόψη την έκθεση του Ελεγκτικού Συνεδρίου επί των λογαριασμών του 1981 (έγγρ. 1-1344/82),

δ) έχοντας υπόψη την έκθεση της Επιτροπής Ελέγχου του Προϋπολογισμού (έγγρ. 1-70/83),

ε) υπενθυμίζοντας ότι η συνθήκη της 22ας Ιουλίου 1975, δεόντως επικυρωθείσα από όλα τα Κράτη μέλη, παρέχει στο Ευρωπαϊκό Κοινοβούλιο την τελική ευθύνη ως προς τη χορήγηση απαλλαγής σχετικά με το γενικό προϋπολογισμό των Ευρωπαϊκών Κοινοτήτων,

στ) σημειώνοντας τις βελτιώσεις ως προς την παρουσίαση και τον εσωτερικό έλεγχο που επιτεύχθηκαν από το Ίδρυμα μετά από τα τρία προηγούμενα ψηφίσματα (1) που εγκρίθηκαν από το Κοινοβούλιο, και λαμβάνοντας υπόψη το γεγονός ότι από την έκθεση του Ελεγκτικού Συνεδρίου δεν φαίνεται να υπάρχουν προβλήματα σχετικά με τη διαχείριση των πιστώσεων του Ιδρύματος,

ζ) παρατηρώντας ότι το Ίδρυμα θα αποτελέσει αντικείμενο ειδικής εκθέσεως που θα εξετασθεί από το Κοινοβούλιο στο εγγύς μέλλον,

1. λαμβάνει υπό σημείωση τους ακόλουθους αριθμούς για τους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας:

Οικονομικό έτος 1981

1.2.3 // // // // ΕΣΟΔΑ // ECU // % // Από το μέρος του προϋπολογισμού που αφορά την Επιτροπή // 2 780 596,45 // 97,5 // Τόκοι τραπεζών // 48 664,14 // 1,7 // Λοιπά // 23 758,89

// 0,8 // // 2 953 019,48

// 100,0 // ΕΞΟΔΑ // // // Πιστώσεις προϋπολογισμού // 2 896 000,00 // 100,0 // Υποχρεώσεις // 2 853 019,48 // 98,5 // Μη χρησιμοποιηθείσες πιστώσεις // 42 980,52 // 1,5 // Πληρωμές // 2 180 570,79 // // Πιστώσεις μεταφερθείσες από το προηγούμενο έτος // 851 650,95 // // Πληρωμές από πιστώσεις που έχουν μεταφερθεί // 842 201,33 // // Μη χρησιμοποιηθείσες πιστώσεις που έχουν μεταφερθεί // 9 449,62 // // Πιστώσεις προς μεταφορά // 672 448,69 //

2. χορηγεί απαλλαγή στο Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας, βάσει της εκθέσεως του Ελεγκτικού Συνεδρίου ως προς τους λογαριασμούς για το οικονομικό έτος 1981·

3. αναθέτει στον Πρόεδρό του να ανακοινώσει την απόφαση αυτή και τις συνημμένες παρατηρήσεις στο Συμβούλιο, στην Επιτροπή, στο Ελεγκτικό Συνέδριο και στο Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας και να μεριμνήσει για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων (σειρά L).

1.2 // Ο Γενικός Γραμματέας // Ο Πρόεδρος // H.-J. OPITZ // P. DANKERT

(1) ΕΕ αριθ. L 180 της 14. 7. 1980, σ. 13, ΕΕ αριθ. L 342 της 28. 11. 1981, σ. 4, ΕΕ αριθ. L 144 της 24. 5. 1982, σ. 4.

ΨΗΦΙΣΜΑ

που περιλαμβάνει τις παρατηρήσεις που συνοδεύουν την απόφαση χορηγήσεως απαλλαγής στο Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας, ως προς τους λογαριασμούς εσόδων και εξόδων του για το οικονομικό έτος 1981

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

1. ζητεί από το Συμβούλιο, την Επιτροπή και το Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας να λάβουν τα απαραίτητα μέτρα για να ευθυγραμμισθούν με τις ακόλουθες παρατηρήσεις, και καλεί την Επιτροπή και το Διοικητικό Συμβούλιο του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας να υποβάλουν γραπτή έκθεση μέχρι την 1η Οκτωβρίου 1983 για τη συνέχεια που δόθηκε σε αυτές τις παρατηρήσεις·

Μεγαλύτερη συμμετοχή του Ιδρύματος στη χάραξη της κοινοτικής πολιτικής

2. υπενθυμίζει ότι ο κανονισμός βάσει του οποίου συστήθηκε το Ίδρυμα προέβλεπε πραγματικά τη συμμετοχή αυτού του φορέα στη χάραξη της κοινοτικής πολιτικής. Σημειώνει ότι, στις παρατηρήσεις που συνοδεύουν την απόφαση απαλλαγής σχετικά με το οικονομικό έτος 1979 (1), ζητούσε από το Συμβούλιο και την Επιτροπή να εξασφαλίσουν ότι μελλοντικά το Ίδρυμα θα συμμετείχε στενότερα στη χάραξη της κοινοτικής πολιτικής· ζητεί επίμονα να οργανωθεί μια τέτοια πληρέστερη συμμετοχή για να αποκομίσει η Κοινότητα τα μέγιστα οφέλη από το Ίδρυμα·

Σχετικά με το δημοσιονομικό έλεγχο

3. σημειώνει τις απόψεις του Ελεγκτικού Συνεδρίου για τον ορισμό αναπληρωτή δημοσιονομικού ελεγκτή στο Ίδρυμα· θεωρεί ότι αυτό το θέμα πρέπει να εξεταστεί πλήρως όταν θα είναι διαθέσιμο το αναθεωρημένο κείμενο του Δημοσιονομικού Κανονισμού.

(1) ΕΕ αριθ. L 342 της 28. 11. 1981, σ. 6.